Lamaketta's

De Lamaketta's waere 'n rockband uut Terneuzen, die-a in 't Zeêuws zoeng. Ulder naem is afkomsteg van 't bekende Zeêuwse zinnetje Laemae, 'k è 't a (of in 't Land-van-Aksels Laomao, 'k è 't a), wat-a dikkels an nie-Zeêuwen oor vogeleid om te zieën of ze 't Zeêuws verstae. De band bestoeng uut Maikel Harte (zang, mondurgel), Donny Benjaminsz (gitaor), Toine Metselaar (gitaor), Arno Francke (toesen) en Friso van Wijck (drums).

De Lamaketta's wiere begin jaeren negenteg gevurmd as middelbaere-schoolband deu Harte en Benjaminsz. Nae e paer jaer stopte de band d'rmee, toet 'n in 2002 opnieuw gevurmd wier. De nieuwe band begon ok cd's te maeken, die-an ze in eige be'eer uutbrochten. Ulder eêste album, Biet-ie akum aai, kwam in 2004 uut. 't Jaer daerop volgde Pak me noe. 't Meêst succesvol wier toch wè ulder single Joehoe, die-a in 2006 in Zeêland toet 'n plaetselik zeumer'itje uutgroeide. Ende 2006 goenge ze uut mekaore.

Bie de aollereêste Zeêuwse top-40, die-a in 2007 wier saemegesteld, kwaeme de Lamaketta's op drie mee Kapitein Rooibos en op vier mee Joehoe.

 Lienks nae buten 
 De Lamaketta's op Streektaalzang.nl

Categorie:Band uut Zeêland 
Categorie:Terneuzen